open-index/open-wikipedia-markdown huggingface dataset:
Namakwa-distriksmunisipaliteit

Die **Namakwa-distriksmunisipaliteit** is een van die 5 distriksmunisipaliteite van die Noord-Kaap.  Die setel van die munisipaliteit is in Springbok.  Die meeste inwoners in die munisipale gebied is Afrikaanssprekend.  Die munisipaliteit se kode is DC6.

## Geografie 
### Bure 
Die munisipaliteit word begrens deur:
* die republiek van Namibië in die noorde
* ZF Mgcawu (DC8) in die noordooste
* Pixley ka Seme (DC7) in die ooste
* Sentraal Karoo (DC5) in die suidooste
* Kaapse Wynland (DC2) in die suide
* Weskus (DC1) in die suidweste
* die Atlantiese oseaan in die weste

### Plaaslike munisipaliteite 
Die munisipaliteit bestaan uit die volgende plaaslike munisipaliteite:

## Demografie 
Die volgende statistiek is van die sensus in 2001.

### Geslag 
### Etniese groepering 
### Ouderdom
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2004.
* Bevolking 18 en ouer: 70 397 [65.11% van die totale bevolking] 
* Totale stemme: 44 220 [40.90% van die totale bevolking] 
* Stempersentasie: 62.82% van die persentasie van die stemgeregtigdes

## Verwysings 
* Namakwa-dm webblad
* Munisipale Afbakeningsraad 
* StatsSA sensus 2001 blad 
* OVK 2004 verkiesingsuitslae
Nieu-Suid-Wallis

**Nieu-Suid-Wallis** is 'n Australiese deelstaat in die suidooste van die land. Die deelstaat beslaan 801&nbsp;428 km² en is die deelstaat met die grootste bevolking sowel as die oudste van die state en gebiede. Dit word in die suide begrens deur Victoria, in die noorde deur Queensland en in die weste deur Suid-Australië. Die hoofstad en grootste stad is Sydney.

## Geskiedenis 
Nieu-Suid-Wallis is in 1788 gestig en het oorspronklik 'n groot gedeelte van die vasteland beslaan. Die staat is vernoem deur kaptein James Cook, wat in 1770 voet aan wal gesit het in Botany Bay. Die eerste nedersetting is in 1788 in Nieu-Suid-Wallis begin deur Arthur Phillip.

## Geografie 
Die staat bestaan uit 12 statistiese afdelings. Die laagliggende gebiede aan die kus lei na tafellande, wat gevorm word deur die Groot Skeidingsgebergte. Die vernaamste kusriviere van Nieu-Suid-Wallis is die Hawkesbury, Hunter, Macleay en Clarence. Die vernaamste binnelandse riviere is die Darling, Murray, Murrumbidgee, Lachlan en Macquarie-Bogan.

## Stede 
Naas Sydney is ander belangrike stede Newcastle, Wollongong, Coffs Harbour, Port Macquarie en Broken Hill.

## Ekonomie 
Die belangrikste ekonomiese bedrywighede in die deelstaat is die produksie van beesvleis, suiwel, wol en graan, asook vissery, bosbou, tekstiele en elektriese masjinerie, chemikalieë en voedselverwerking. Mynbou behels onder meer ontginning van sink, lood en steenkool.

## Eksterne skakels 
* Kaart van suidooste van Australië van Geoscience Australia 
* Die deelstaat se amptelike webwerf
* Die deelstaat se parlement 
* NSW se polisie
* NSW se deelstaatwette
* Die deelstaatbiblioteek se geskiedenis van Australië 
* NSW en Sydney se weer
ZF Mgcawu-distriksmunisipaliteit

Die **ZF Mgcawu-distriksmunisipaliteit** (voorheen "Siyanda") is een van die 5 distriksmunisipaliteite van die Noord-Kaap. Die setel van die munisipaliteit is in Upington. Die meeste inwoners in die munisipale gebied is Afrikaanssprekend. Die munisipaliteit se kode is DC8.

## Geografie 
### Munisipaliteite
Die munisipaliteit bestaan uit die volgende plaaslike munisipaliteite:

### Belangrikste dorpe 
* Upington
* Daniëlskuil
* Kakamas

### Bure 
Die munisipaliteit word as volg begrens:

### Heuwels in die distrik 
### Koppies 
### Bergpasse en -poorte 
## Demografie 
Die volgende statistiek is van die sensus in 2011.

### Geslag
### Etniese groepering 
### Ouderdom 
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2004.
* Populasie 18 en ouer: 131 760 [62.78% van die totale populasie] 
* Totale stemme: 75 264 [35.86% van die totale populasie] 
* Stempersentasie: 57.12% van die persentasie van die stemgeregtigdes

## Verwysings 
* ZF Mgcawu-dm webblad
* Munisipale Afbakeningsraad 
* StatsSA sensus 2001 blad 
* OVK 2004 verkiesingsuitslae
Antananarivo

**Antananarivo** is die hoofstad en grootste stad van die eiland-land Madagaskar. Dit het vroeër as onderskeidelik Tananarive en Tananarivo (tot 1975) bekend gestaan.

Die stad is op 'n rif in die oos-sentrale deel van die eiland geleë sodat daar letterlik 'n bodorp en 'n onderdorp is. Dit is op 'n hoogte van sowat 1350 m geleë. Die stad beskik oor 'n internasionale lughawe, spoorwegstasie en 'n universiteit wat in 1955 opgerig is. 

## Ekonomie 
Die belangrikste bedrywe is tekstiele, tabak, leer en voedselverwerking.

duimnael|links|'n Straat in Antananarivo

## Besienswaardighede 
Daar is twee katedrale – Anglikaans en Rooms-Katoliek, sowat vyftig kerke in die hele stadsgebied, die sogenaamde Queen's Palace en die Ambohitsorahitra-paleis. Daar is ook 'n kuns- en 'n argeologie-museum, die Zoma-mark, casino's, die Mohamasina-stadion en 'n perderesiesbaan.

## Bevolking 
Die Franse het die stad in 1885 in besit geneem. Indertyd was die bevolking van die stad reeds sowat 100&nbsp;000. Die stad is ingrypend herontwerp sodat dit teen 1950 150&nbsp;000 inwoners gehad het. Paaie is deur die hele stad gebou, trappe is gebou wat gebiede aangeskakel het wat te steil was om per pad te verbind en 'n gedeelte in die middestad is verfraai met wandelpaaie, terrasse, blombeddings en bome. Ná die land onafhanklik van Frankryk geword het in 1960 het die bevolking vinnig toegeneem tot 1,4 miljoen aan die einde van die twintigste eeu.

## Eksterne skakel 
* Antananarivo Renivohitra  Amptelike webwerf.
Hansie (rolprent)

**Hansie** is 'n Engelse rolprent wat die lewe van die Afrikaanssprekende krieketlegende Hansie Cronjé uitbeeld. Die storielyn is deur Frans Cronjé, Hansie se ouer broer, geskryf. Die regisseur is Regardt van den Bergh en die hoofrol word deur Frank Rautenbach vertolk. Die rolprent is op 26 September 2008 uitgereik.

duimnael|links|Foto van Hansie Cronjé.

## Genre 
Die rolprent is 'n drama.

## Hoofrolspelers 
* Frank Rautenbach as Hansie Cronjé
* Sarah Thompson as Bertha Cronjé
* Matthew Dylan Roberts as Joe Dawson
* Jonathan Hearns as Steve Waugh
* Patrick Walton jr. as 'n ouer speler
* Eric Nobbs as Ewie Cronjé
* James Borthwick as Kommentator Jack
* Sybel Coetzee as San-Marie Cronjé

## Storie 
Die rolprent is 'n ware verhaal gebaseer op die lewe van Hansie Cronjé. Hansie se pad na roem en tot een van die land se grootse krieketkapteins word uitgebeeld, asook die wedstrydknoeiery waarby hy betrokke was en uiteindelik sy tragiese dood.

## Eksterne skakels 
*  
*  Die Hansie-rolprent se tuisblad
Hansie Cronjé

**Hansie Cronjé** (1969–2002) was Suid-Afrika se krieketkaptein vir die grootste deel van die 1990’s. Hy speel van 1992 tot 2000 in 68 toetse, waarin hy 3&nbsp;714 lopies aanteken en 143 paaltjies neem. Daarnaas speel hy in 188 internasionale eendagwedstryde, waarin hy vir 3&nbsp;966 lopies en 114 paaltjies sorg. Hy het onder meer tydens die Krieketwêreldbeker 1992, Krieketwêreldbeker 1996 en Krieketwêreldbeker 1999 vir Suid-Afrika gespeel. Hy was ook 'n lid van die Proteaspan wat tydens die Kampioenetrofee 1998 Suid-Afrika se eerste internasionale kriekettitel kon inpalm. In 2000 veroorsaak hy 'n opskudding toe hy onder druk erken dat hy omkoopgeld van Indiese beroepswedders aanvaar het. Hiervoor is hy lewenslank uit alle vorme van krieket geskors. Hy is in 2002 in ’n vliegongeluk naby George in die Suid-Kaap oorlede. In 2004 is hy gekies as die 11de grootste Suid-Afrikaner van alle tye (SABC3, "Great South Africans").

## Lewensloop 
Wessel Johannes "Hansie" Cronje is op 25 September 1969 in Bloemfontein gebore. Hy was 'n talentvolle jong kolwer wat 'n besonderse insig in die taktiek van die spel gehad het. Hy begin sy krieketloopbaan in die Vrystaat, waar hy op 21-jarige ouderdom die kaptein word. Sy eerste nasionale wedstryd vind slegs 'n jaar later plaas. Hy word in 1993 as kaptein van die Suid-Afrikaanse span aangestel en lei die span tot verskeie oorwinnings oor lande soos Nieu-Seeland en Engeland.

Hy was 'n gelowige Christen wat sy geloof op beide die veld as daarbuite uitgeleef het. Om dié rede was dit 'n groot skok toe hy in April 2000 erken het dat hy deel van 'n omkoopskandaal was waarby hy geld en goedere ontvang het om die uitkoms van wedstryde te beïnvloed. Hierna word hy veroordeel en verbied om ooit weer krieket te speel of selfs af te rig.

Cronjé is op 1 Junie 2002 in 'n vliegtuigongeluk naby George oorlede. Ten spyte van die omkoopskandaal waarby Cronjé betrokke was, is hy in 2004 deur SABC3 aangewys as die 11de grootste Suid-Afrikaner ooit.

## Sien ook 
* Hansie (rolprent), ware verhaal wat Hansie se lewe uitbeeld.

## Verwysings 
## Eksterne skakels
Internet-rolprentdatabasis

Die **Internet-rolprentdatabasis** (of kortweg **IMDb**) is 'n aanlyn databasis met rolprente, televisiereekse, akteurs en rekenaarspeletjies. IMDb behoort sedert 1998 aan Amazon.com.

## Oorsig 
Die IMDb webwerf bied uitgebreide inligting oor rolprente, soos die akteurs, skrywers en regisseurs. Persone wat die webwerf besoek kan resensies en beoordelings by rolprente voeg. IMDb bied talle soek-opsies. Dit is byvoorbeeld moontlik om twee akteurs se name in te sleutel te sien aan watter rolprente hulle saam gewerk het. Die webwerf bied ook 'n top-250 van hoogs gewaardeerde, en 'n top-100 van slegste rolprente soos deur hulle besoekers beoordeel. Die webwerf bied verder ook 'n boodskapbord (bulletinbord) waar rolprente en akteurs bespreek kan word. 

Sedert 2003 het IMDb ook 'n aparte betaalde afdeling, genaamd IMDbPro. Hierdie webwerf bied die volledige inhoud van IMDb, met addisionele inligting, soos akteurs se persoonlike kontakbesonderhede, kalenders en meer nuus uit die vermaaklikheidsbedryf.

## Geskiedenis 
IMDb het in 1990 vanuit die internet nuusgroep *rec.arts.movies* ontstaan, waar internetgebruikers aanvanklik inligting oor hulle gunsteling rolprente uitgeruil het. Die webwerf is sedertdien uitgebrei tot 'n volledige argief wat meer as 1&nbsp;000&nbsp;000 titels beskryf. Die webwerf word maandeliks meer as 100 miljoen keer besoek. Ongeveer 35 mense werk vir IMDb.

## Kritiek 
* Van die populêre films het reeds tientalle resensies van gebruikers ontvang. Ongelukkig is meeste hiervan ongebalanseerd en onbetroubaar.
* Ou produksies en produksies uit nie-westerse lande, soos lande met die tweede en derde grootste filmindustrieë ter wêreld (Indië en Nigerië) is glad nie goed verteenwoordig nie. 
*IMDb behou die reg om self te kies wat hulle wil publiseer al dan nie. Vir die rede kan inligting wat op die webwerf verskyn gou weer verdwyn, en andersins is dit soms moeilik om foute van die webwerf verwyder te kry.

## Verwysings 
## Eksterne skakels 
*  Die Internet-rolprentdatabasis se webwerf
* Lys van Afrikaanse films op IMDB
Kampala

[duimnael|links|[Nasa-Satellietbeeld van Kampala]]
thumb|left|Minibus taxi's
**Kampala** is die hoofstad en grootste stad van Uganda met 'n bevolking van 1&nbsp;659&nbsp;600 in 2011 en 'n oppervlakte van 189 km². Die stad is naby aan die noordelike oewer van die Victoriameer geleë waar dit laat in die negentiende eeu gestig is. Dit word die hoofstad in 1963. Daar is 'n internasionale lughawe by Entebbe en die stad het ook 'n spoorwegstasie. Die Makerere-universiteit is in 1922 hier opgerig. Kampala se belangrikste bedrywe is bankwese, administrasie, die handel in vrugte en groente, teevermenging en -verpakking, brouery, tekstiele en koffie. Daar is twee katedrale.

## Eksterne skakels 
*  Amptelike webwerf
Bollywood

**Bollywood** is die bynaam van die Hindi filmbedryf in Mumbai, Indië.

## Herkoms 
Die naam *Bollywood* is 'n samevoeging van *Bombay* en *Hollywood* (Bombay is die vorige naam vir Mumbai tot 1996). Dit is, gemeet aan die aantal vervaardigde films, die grootste filmbedryf ter wêreld. Mense kom van oor die hele wêreld om as akteurs by Bollywood te werk.

## Films 
Bollywood se rolprente word meestal in die Hindi-taal vrygestel, hoewel Engelse onderskrifte gewoonlik verskaf word. Die rolprente is oor die algemeen lewendig, tydloos en musikaal van aard. Die vertel van stories, liefdesverhale en onrus is algemene temas. Die rolprente is nie net gewild in Indië nie, maar geniet ook 'n sekere mate van internasionale aansien.

## Bekende akteurs 
## Bekende aktrises 
## Bekende sangers
Nollywood

**Nollywood** is die naam vir die filmbedryf in Nigerië. Na Hollywood (Verenigde State) en Bollywood (Indië) het Nigerië die grootste filmbedryf ter wêreld, met 'n jaarlikse produksie van 1&nbsp;000 tot 2&nbsp;000 films en 'n omset van ongeveer 200&nbsp;miljoen dollar per jaar. 

Die films word meestal met 'n begroting van minder as 15&nbsp;000 dollar gemaak en opnames duur selde meer as 'n week in beslag. Daar word dikwels van 'n enkele rolprentkamera gebruik gemaak. Die films word selde in teaters gesien, maar word hoofsaaklik op DVD of video versprei.

Kenmerkend vir Nollywood-films is dat hulle baie nou aansluit by die belewingswêreld van Afrikane. Algemene onderwerpe is die toorkuns, wonderbaarlike genesing van siekes, korrupsie en arm mense wat skielik ryk word.

Kritici (sowel binne as buite Nigerië) meen dat die films gewoonlik 'n swak storielyn en dialoog het, maar desondanks slaag Nollywood om die Amerikaanse rolprente in Nigerië en enkele ander Afrika lande byna volledig te vervang.

## Geskiedenis 
Die eerste Nollywood-rolprente verskyn in die jare sewentig. Hulle eerste groot sukses was die 1992-film Living in Bondage. In die film word 'n ryk man uitgebeeld wat sy vrou ritueel offer om op die manier sy rykdom te behou.

In die beginjare word die rolprente meestal in plaaslike Nigeriese tale uitgegee, byvoorbeeld in Yoruba of in Hausa, maar om internasionale markte te bereik, word daar al meer na Engels as voertaal oorgeskakel. Rolprente in Nigerië word meestal van Franse onderskrifte voorsien.

Filming a nollywood movie titled the lion.jpg
Shooting a nollywood movie in Awka.jpg
A film set in Nollywood Awka.jpg
Visual effects scene in a Nollywood movie.jpg

## Beroemde Nollywoodsterre 
* Genevieve Nnaji
* Kate Henshaw-Nuttal
* Richard Mofe Damijo

## Eksterne skakels 
*  BBC artikel oor Nollywood
Weskus-distriksmunisipaliteit

: *Hierdie artikel handel oor die munisipaliteit, vir die gelyknamige streek, sien Weskus.*

duimnael|regs|300px

Die **Weskus-distriksmunisipaliteit** is een van die 5 distriksmunisipaliteite van die Wes-Kaap. Die setel van die munisipaliteit is in Moorreesburg. Die meeste inwoners in die munisipale gebied is Afrikaanssprekend. Die munisipaliteit se kode is DC1.

## Geografie 
### Bure 
Die munisipaliteit word begrens deur:
* Namakwa (DC6) in die noorde en noordooste
* Kaapse Wynland (DC2) in die suidooste
* Stad Kaapstad (CPT) in die suide
* die Atlantiese oseaan in die weste

### Plaaslike munisipaliteite 
Die munisipaliteit bestaan uit die volgende plaaslike munisipaliteite:

## Wapen 
Die Weskus-streeksdiensteraad het in 1992 'n wapen by die Buro vir Heraldiek geregistreer.  Sy opvolger, die Weskus-distriksraad het die wapen in 1996 herregistreer en die se opvolger, die Weskus-distriksmunisipaliteit, het dit weer in 2002 op sy naam herregistreer.

Die wapen is: ''Verhoogd tweeling kepersgewys deursnede, blou en silwer, in die skildvoet 'n regopgeplaaste rooi Weskuskreef en in die skildhoof 'n silwer blomkelk van 'n vetplant, goud geknop, gestingel en geblaar; die skild oortop met 'n muurkroon met drie uitkomende torings, alles silwer*.  Die skildhouers is twee swartrugmeeue, en die wapenspreuk is *Concordia res crescunt''.

## Demografie 
Die volgende statistiek is van die sensus in 2001.

### Geslag 
### Etniese groepering 
### Ouderdom 
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2009.
* Bevolking 18 en ouer: 151 640 [52.92% van die totale bevolking]
* Totale stemme: 110 427 [38.53% van die totale bevolking]
* Stempersentasie: 72.82% van die persentasie van die stemgeregtigdes

## Sien ook 
* Weskus

## Verwysings 
## Eksterne skakels 
* 'n Gedetailleerde kaart van die Weskus-distriksmunisipaliteit in PDF-formaat
Diazville

**Diazville** is 'n oorwegend bruin woonbuurt of township van Saldanha.

Die naam sluit soms ook die aanliggende informele nedersetting Middelpos in, maar word gewoonlik onderskei van White City, 'n ander bruin woonbuurt wat tussen Diazville en die middedorp geleë is. Diazville en White City word aaneengeskakel deur die HOP-buurt Dies van Diemen Village. Die naam het egter nooit inslag gevind nie en die buurt staan wyd bekend as Hopland.

Diazville het twee skole, die Hoërskool Diazville en die Laerskool Diazville.

In die stadsraad van Saldanhabaai word Diazville deur een wyksraadslid verteenwoordig, hoewel 'n gedeelte van die buurt ook by die wyk Middelpos ingesluit word. White City het sy eie wyksraadslid. In die verkiesing van 2006 het Diazville sowel as Middelpos 'n onafhanklike, ANC-gesinde kandidaat bo die kandidate van die African National Congress verkies, hoewel albei met die eerste oorlooptydperk ná die verkiesing (in 2007) hulle weer by die ANC aangesluit het.

Al is misdaad in die buurt betreklik laag, heelwat laer as byvoorbeeld Vredenburg se townships, gaan dit gebuk onder al die gewone maatskaplike probleme van arm gemeenskappe in die Wes-Kaap, soos werkloosheid, dwelmmisbruik (veral dagga en tik) en tienerswangerskap. Die MIV-infeksiekoers is aansienlik laer in Diazville as in Middelpos, waar gesondheidswerkers dit op meer as die helfte van die volwassenes skat.
Kigali

duimnael|links|Hotel Des Mille Collinnes
**Kigali** is die hoofstad van Rwanda en die "ekonomiese enjin" van die land. Die stad het 'n bevolking van 1&nbsp;132&nbsp;686 in 2012 gehad met 'n oppervlakte van 730&nbsp;km². Kigali is op 'n aantal heuwels gebou en in 1907 in die destydse Duits-Oos-Afrika gestig, maar het eers met Rwanda se onafhanklikheid in 1962 dié land se hoofstad geword. Die burgemeester is Fidele Ndayisaba.

## Eksterne skakels 
*  Amptelike webwerf
Hollywood

duimnael|links|*Hollywood Walk of Fame*
duimnael|links|Die Hollywood La Brea Gateway-monument is nie onomstrede nie - en deur die Los Angeles Times as *disgustingly awful* beskryf
**Hollywood** is 'n distrik in Los Angeles, Kalifornië, Verenigde State van Amerika. Die naam word ook gebruik om na die Amerikaanse rolprentindustrie te verwys - alhoewel die meeste groot rolprentateljees (behalwe vir Paramount Studios) lankal na ander stadsdele soos Burbank en Culver City verskuif is.

Hollywood is oorspronklik in 1857 as 'n onafhanklike stad gestig en is in 1903 by Los Angeles ingelyf. In 1910 het dit 'n distrik van Los Angeles geword. 'n Referendum is in November 2002 gehou om Hollywood van Los Angeles af te skei, maar die voorstel is met 'n oorweldigende meerderheid verwerp.

Die naam *Hollywood* word ook gebruik om na die filmindustrie in en om Hollywood te verwys. Die eerste ateljee is in 1911 deur David Horsley (1873–1933) ingerig, 'n boorling van Engeland wat as een van die baanbrekers van die Amerikaanse rolprentbedryf beskou word. In dieselfde jaar is 'n verdere 15 onafhanklike ateljees daar oopgemaak. Die gebied is ideaal vir rolprentproduksie vanweë die goeie weer en langer dae.

## Besienswaardighede 
Die volgende besienswaardighede is in die gebied te sien:
* Griffith-sterrewag
* Griffith Park
* Hollywood-kenteken
* Sunset Strip
* Hollywood Bowl
* Eggo Lake
* Grauman se Chinese teater
* Hollywood Walk of Fame
* Beverly Hills
* Dolby Theatre
Abuja

**Abuja** is sedert 1991 die hoofstad van die Wes-Afrika-land Nigerië toe dit Lagos vervang het. Dit is geleë in die Federale Hoofstadgebied en in 1976 beplan om die druk op die infrastruktuur van die indertydse hoofstad te verlig. Die stad is gebou in die geografiese middelpunt van die land. In die dekade ná 1980 het regeringskantore hierheen begin verskuif uit Lagos. 

Abuja is Nigerië se administratiewe en politieke sentrum. Dit is ook 'n belangrike hoofstad op die Afrika-vasteland weens Nigerië se geo-politieke invloed in streeksake. Abuja is ook 'n konferensiesentrum en hou jaarliks verskeie vergaderings, soos die 2003-staatshoofde van die regering van die Statebond en die 2014 Wêreld-ekonomiese forum.

## Geskiedenis 
duimnael|links|Jabi-meer in Abuja
"Abuja" was in die vroeë 20ste eeu die naam van die nabygeleë dorp wat nou Suleja genoem word.

Weens etniese en godsdienstige verskille in Nigerië is planne ontwerp sedert Nigerië se onafhanklikheid om sy hoofstad op 'n neutrale plek vir alle groot etniese partye te plaas, wat ook sentraal is vir al die streke van Nigerië. Die ligging is uiteindelik in die vroeë 1970's in die middel van die land aangewys aangesien dit neutraliteit en nasionale eenheid sou bevorder. Nog 'n rede vir Abuja het gekom as gevolg van Lagos se bevolkingsaanwas wat die stad oorvol gemaak het en toestande ongemaklik maak. Aangesien Lagos reeds vinnige ekonomiese ontwikkeling ondergaan het, het die Nigeriese regering die behoefte gehad om die ekonomie na die binneste deel van die land uit te brei en het besluit om sy hoofstad na Abuja te verskuif. Die logika wat gebruik is, was soortgelyk aan die manier waarop Brasilië sy hoofstad beplan het, Brasília. Die besluit om na Abuja te verskuif, is in 1976 deur generaal Murtala Mohammed gemaak. Konstruksie het in die laat 1970's begin, maar weens ekonomiese en politieke onstabiliteit is die aanvanklike stadiums van die stad eers in die laat 1980's voltooi.

## Bevolking 
Die Federale Hoofstadgebied se inwonertal volgens die sensus van 2006 was 778&nbsp;567 en die oppervlakte is 713&nbsp;km², toe die stad met die agste grootste bevolking in Nigerië. Abuja se bevolking groei met 139.7% tussen 2000 en 2010, een van die stede wat die vinnigste groei in bevolking in die wêreld. Vanaf 2015 het die stad 'n jaarlikse groei van ten minste 35%. Vanaf 2016, is Abuja geskat om ses miljoen mense te bevat, dit is net Lagos wat grooter is in Nigerië.

## Verwysings
Addis Abeba

**Addis Abeba** is die hoofstad en grootste stad van Ethiopië en lê op 'n hoogte van 2&nbsp;355&nbsp;m. Die stad het 'n internasionale lughawe, 'n spoorlyn wat na die hawe van Djiboeti lei en 'n universiteit. Belangrike bedrywe sluit tabak, voedselprodukte, tekstiel, chemikalieë en sement in.

## Geskiedenis 
Die stad is in 1886 deur Menelik II gestig en het reeds twee jaar later die hoofstad geword. Italië het dit van 1936 tot 1941 beset toe hulle dit die hoofstad van Italiaans-Oos-Afrika gemaak het.

## Besienswaardighede 
Die St. George-katedraal, nasionale museum, nasionale biblioteek en Menelik II se graftombe is van die besienswaardighede vir die toeris. Die stad was die hoofkwartier van die Organisasie vir Afrika-eenheid en is steeds die hoofkwartier van die Verenigde Nasies se Ekonomiese Kommissie vir Afrika en van die Afrika-unie.

## Bevolking 
Addis Abeba se bevolking is in 1992 op 1&nbsp;763&nbsp;000 geraam , maar het intussen toegeneem tot 3&nbsp;384&nbsp;569 (2008), wat dit die grootste stad maak in 'n land wat nié aan die see grens nie.

## Eksterne skakels 
* Addis Abeba-fotogalery 
* Addis Ababa Pano 
* Addis Abeba op Wikivoyage
* Addis Abeba-stadsbestuur 
* Addis Abeba se stadsraad 
* Inleiding tot Addis Abeba
* Foto's van Addis Abeba 
* Foto-galery van Addis Abeba
* Opvoedingsinstellings in Addis Abeba
The Star

duimnael|520px|Mashoof van die Eastern Star, 'n jaar voor dit per ossewa na Johannesburg gebring is en van toe af daar uitgegee is.

***The Star*** is 'n Johannesburgse dagblad wat deur Independent News & Media uitgegee word. Die koerant is nou verwant aan die *Saturday Star*.

Die koerant het sy ontstaan in Grahamstad gehad as die *Eastern Star* of * Grahamstown Advertiser and Anglo-African* op 6 Januarie 1871. Dit is gestig deur 'n drukker, ene O'Brien, en het later in die besit gekom van die broers Thomas en George Sheffield, toe dit weekliks verskyn het.

Na die dood van die koerant se vernaamste finansiële ondersteuner, Dean Williams, is die toerusting per ossewa na die Witwatersrand gebring waar dit die eerste keer op 17 Oktober 1887, skaars 'n jaar na die stigting van die toekomstige Johannesburg, verskyn het. Dit het 'n ruk lank steeds as die *Eastern Star* bekend gestaan en twee maal per week verskyn.

Sedert 1 April 1889 verskyn dit daagliks. Die koerant het in 1897 met president Paul Kruger gebots, waarna dit tydelik opgeskort is en 'n ruk lank as *The Comet* verskyn het. In dieselfde jaar het Danie Theron die indertydse redakteur, W.F. Monypenny, afgeransel oor 'n aanval op die Boere (of volgens 'n bron die redakteur se vermeende chauvinisme jeens vroue). 

Die koerant het nie tydens die Tweede Vryheidsoorlog verskyn nie, maar wel weer in Januarie 1902.

## Verspreiding en sirkulasie 
*The Star* word versprei na alle uithoeke van die noordelike provinsies (Gauteng, Mpumalanga, Limpopo, Noordwes), en selfs dele van die Vrystaat, Noord-Kaap en KwaZulu-Natal. Dit word ook per vliegtuig beskikbaar gestel aan ander Suid-Afrikaanse stede, vanwaar dit na afgeleë plekke saam met Independent News & Media se ander koerante versprei word.

*The Star* was lank Suid-Afrika se grootste dagblad. Maar dit is eers deur die *Sowetan* verbygesteek en meer onlangs die *Daily Sun*. Omstreeks 2008 was sy daaglikse sirkulasie sowat 171&nbsp;000, vergeleke met meer as 180&nbsp;000 in 1980. Die *Saturday Star* se sirkulasie is sowat 130&nbsp;000. Teen die eerste kwartaal van 2022 was die verkoopte sirkulasie 15&nbsp;279, terwyl 12&nbsp;705 eksemplare daagliks gratis versprei is. 

## Sien ook 
*Lys van Suid-Afrikaanse dagblaaie

## Eksterne Skakels 
*Eie webtuiste
*Sirkulasie van SA koerante
Coloradorivier

:*Hierdie artikel handel oor die rivier in die suidwestelike Verenigde State en noordwestelike Meksiko. Vir ander riviere met dieselfde naam, sien Coloradorivier (dubbelsinnig).*

Die **Coloradorivier** (Engels: *Colorado River*, Spaans: *Río Colorado*, "rooi gekleurd") is 'n groot suidwes-vloeiende rivier in Noord-Amerika. Die rivier, met 'n lengte van 'n 2&nbsp;334&nbsp;km, ontspring in die Rocky Mountain National Park in Colorado. Die vallei van die Coloradorivier is veral bekend weens die Grand Canyon in Arizona.

duimnael|links|Die Coloradorivier naby Page, Arizona, Verenigde State.
duimnael|links|Die Glen Canyon-dam tussen Page en die Grand Canyon.
duimnael|links|Die *Horseshoe Bend* in die Grand Canyon.
Die Coloradorivier vloei deur die volgende lande: Verenigde State van Amerika en Meksiko. Die rivier loop deur die suid-westelike Amerikaanse deelstate Colorado, Utah, Arizona, Nevada en Kalifornië, asook deur die noord-westelike Meksikaanse deelstate Baja California en Sonora.

Oorspronklik mond die Coloradorivier in Meksiko aan die Golf van Kalifornië uit, maar aangesien al die water gebruik word vir besproeiing, drinkwater en ander gebruik, droog die stroom tans op voordat dit Meksiko bereik. Die rivier se stroomgebied het 'n oppervlakte van 637&nbsp;137 vierkante kilometer (waarvan slegs 5&nbsp;200&nbsp;km² Meksikaanse grondgebied is). In die stroomgebied lê talle groot maar ook klein syriviere, onder andere die *Virgin*, die *Paria* en die *Kanab*.

## Syriviere 
* Green Dolores
* Gunnison
* San Juan
* Klein-Colorado
* Gila
* Virgin
* Kanab
* Paria

## Damme met damwalle 
* Lake Mead (Hoover Damwal)
* Lake Powell (Glen Canyon Damwal)
* Lake Mojave (Davis Damwal)

## Eksterne skakels 
*
Carte blanche

**Carte blanche** of **Carte Blanche** kan na een van die volgende verwys:

*'n Blanko tjek — 'n tjek waarvan die bedrag nie ingevul is nie, en die ontvanger van die tjek dus enige bedrag kan invul.
*Om *carte clanche* te gee, is om aan iemand vryheid te gee om te doen wat hy wil.
*'n Aktualiteitsprogram op M-Net.
Giacomo Casanova

**Giacomo Girolamo Casanova** (Italiaans: [ˈdʒaːkomo dʒiˈrɔːlamo kazaˈnɔːva]; 2 April 1725 – 4 Junie 1798) was 'n Italiaanse avonturier en skrywer van Venesië. Hy was so beroemd daarvoor dat hy baie vroue bemin het, dat sy naam met die kuns van verleiding geassosieer word.

Sy outobiografie, *Histoire de ma vie* (Storie van my lewe), word as een van die mees outentieke bronne van gebruike en norme van die Europese sosiale lewe gedurende die 18de eeu beskou.

## Verwysings
Croesus

duimnael|regs|300px|Portret van Croesus.

**Croesus** (595 v.C – c. 546 v.C.) was die koning van Lidië in Klein-Asië, 'n klein koninkryk wat tydens die Ystertydperk in 'n deeltjie van die hedendaagse Turkye bestaan het. Hy was beroemd vir sy rykdom. Die uitdrukking “so ryk soos Croesus” word soms gebruik om uiters welgestelde mense te beskryf.

## Verwysings 
## Eksterne skakels 
*
Tjek

duimnael|regs|300px|Voorbeeld van 'n tjek.

'n **Tjek** is 'n skriftelike opdrag aan 'n bank om 'n spesifieke bedrag geld aan 'n spesifieke persoon of instelling uit die tjekskrywer se rekening oor te betaal. Die drie partye wat betrokke is by die uitreik van 'n tjek is die trekker, nemer (ontvanger) en die betrokkene (bank). Die trekker se bankrekeningnommer en bankidentifikasiekode is altyd op die tjek gedruk. 

[duimnael|'n Tjek wat in 1933 deur die [Standard Bank|Standardbank van Suid-Afrika uitgereik is.]]

Tjeks word meestal gebruik om groot somme geld te betaal, soos byvoorbeeld as 'n motor of huis aangekoop word. Deesdae word tjeks nie meer so algemeen gebruik nie. Persone gebruik al hoe meer kredietkaarte, debietkaarte en elektroniese bankdienste om oorbetalings te maak.

## Hantering van tjeks 
Om tjeks te kan uitskryf moet 'n tjekrekening by 'n bank geopen word. Die bank sal die kliënt van 'n tjekboek voorsien. Kliënte kan ook eenmalige tjeks van hulle banke aanvra. 

Die persoon wat die tjek uitskryf moet die datum, ontvanger se naam asook die bedrag in woorde en syfers daarop aandui. Om geldig te wees moet die tjek ook onderteken word. Nadat die tjek uitgeskryf is, moet die teenblaadjie ingevul word vir latere boekstawing. Indien 'n fout met die skryf van 'n tjek gemaak word, moet dit duidelik gekanselleer word deur die woorde "kanselleer" oor dit te skryf.

Tjeks verval na 'n sekere periode, en moet dus so spoedig as moontlik gewissel word. Die tydperk wissel gewoonlik van drie tot ses maande, waarna die tjek nie meer geldig sal wees nie.

## Tipes tjeks 
; Gekruisde tjek
'n Gekruisde tjek kan slegs deur die gemelde persoon in sy bankrekening inbetaal word. Dit verhoed dat iemand anders die betrokke tjek sal kan wissel as die tjek verloor of gesteel sou word. Alle tjeks behoort ter beveiliging gekruis te word, tensy die ontvanger versoek dat dit nie gedoen word nie. 

Om 'n tjek te kruis word twee parallelle strepe op die tjek getrek, en die woorde "nie verhandelbaar" tussen die lyne geskryf.

; Bankgewaarborgde tjek
'n Bankgewaarborgde tjek is 'n tjek waar die bank die uitbetaal daarvan waarborg. Die ontvanger is dus verseker dat hy wel die geld sal kry. Die nadeel is dat dit nie later deur die kliënt gestop kan word nie.

; Kontanttjek
Die tipe tjek kan deur enige persoon by 'n bank vir kontant gewissel word. 

; Reisigerstjek
Reisigerstjeks kan by 'n bank bestel word voordat 'n reis onderneem word. Die tjeks word uitgereik in die denominasie(s) wat in die lande wat besoek gaan word aanvaar word. As voorbeeld kan reisigerstjeks in Amerikaanse dollars of euro's bestel word na gelang van waarheen gereis gaan word.

## Uitfasering van tjeks in Suider-Afrika 
In Julie 2019 is die gebruik van tjeks in Namibië amptelik afgeskaf.

In Suid-Afrika kon die wissel en kruis van tjeks teen die vroeë 2020's ook eenvoudig nie meer konkurreer met die gerief van goedkoper en vinniger elektroniese betaalmetodes nie.

In September 2020 het Nedbank sy uitreik en druk van tjeks gestaak. FNB het sy laaste tjekboek in September 2020 uitgereik; Standard Bank op 1 Oktober 2020.

## Verwysing
Joan van Arckel

Ds. **Joan van Arckel** (soms ook Joannes, Johan of Johannes) (Den Briel, Nederland, 1640 - Kaap die Goeie Hoop, 12 Januarie 1666) was die eerste predikant van die Nederduitse Gereformeerde Kerk in Suid-Afrika, en trouens van enige kerk in die land.

Hy is in 1640 in Den Briel in Nederland gebore en word in 1661 'n student in godgeleerdheid aan die Universiteit van Leiden. In 1664 hou hy voor 'n komitee onder professor Hoornbeeck volgens die gebruik van daardie tyd 'n disputasie en word deur die klassis (ring) Walcheren as predikant vir Nederlands-Oos-Indië beroep om aan die Kaap werksaam te wees.

Hy kom in die Kaap aan in 1665 as eerste vaste predikant. Dit is ook die stigtingsdatum van die NG gemeente Kaapstad (of Groote Kerk). Hy sterf egter net die jaar daarna op 12 Januarie 1666. Hy is in die binneplein van die Kasteel die Goeie Hoop begrawe. Sy opvolger, ds. Johannes de Vooght, kom ses weke later aan die Kaap aan, maar vertoef net tot 23 November 1666.

## Kaapse predikante tydens die 17de eeu 
# **Joan van Arckel** (ook Johannes), 1665 - 1666
# Johannes de Vooght, 26 Februarie tot 23 November 1666
# Petrus Wachtendorp, November 1666 - Februarie 1667
# Adriaan de Vooght, 1667 - 1674
# Rudolphus Meerlandt, 1674 - 1675
# Petrus Hulsenaar, 1675 - 1677
# Johan Frederick Stumphius, Mei 1678
# Johannes Overney, 1678 - 1687
# Johannes van Andel, 1687 - 1689
# Pierre Simond, 1688 – 1702
# Leonardus Terwoldt, 1689 - 1693
# Hercules van Loon, 1695 - 1697
# Petrus Kalden, 1697 - 1707

## Eksterne skakels 
*www.grootekerk.org.za Webwerf van die NG gemeente Kaapstad
Soutpansberg

duimnael|regs|300px|'n Voetslaanroete in die Soutpansberg.
duimnael|regs|300px|Hanglip en radarstasie in die sentrale Soutpansberg, soos vanaf Louis Trichardt gesien. Op 1719&nbsp;m is dit 700&nbsp;m hoër as die dorp en een van die bergreeks se opvallende hoogtes. Vlamdorings groei op die voorgrond.

Die **Soutpansberg** is 'n bergreeks in die noordelike deel van Suid-Afrika in die Limpopoprovinsie. Die bergreeks is ongeveer 130 km lank en strek in 'n oos/wes rigting. Die naam kom van die soutpanne wat die Voortrekkers daar ontdek het. Die hoogste piek is Lajuma (1753&nbsp;m). Louis Trichardt is net suid van die berg en die N1 nasionale pad kruis die berg hier deur Wyliespoort. Die 70&nbsp;m hoë Lajumawaterval is ook in die berg. 

Die Blaauberg is aangrensend van die Soutpansberg, maar die geologie is verskillend.

## Galery 
**Organismes endemies aan die Soutpansberg**

Lêer:Searsia magalismontana subsp coddii, loof en vrugte, b, Walter Sisulu NBT.jpg|*Searsia magalismontana* subsp. *coddii*
Lêer:Vhembelacerta rupicola.jpg|Soutpansberg-rotsakkedis, *Vhembelacerta rupicola*
Lêer:Platysaurus relictus1.JPG|Soutpansberg-platakkedis, *Platysaurus relictus*
Lêer:Soutpansberg Wormlizard (Chirindia langi subsp. occidentalis).JPG|Die endemiese Soutpansberg-wurmakkedis, *Chirindia langi* subsp. *occidentalis*
Lêer:Lygodactylus ocellatus soutpansbergensis.jpg|*Lygodactylus ocellatus soutpansbergensis*, 'n gecko endemies aan die Soutpansberg
Lêer:Hadogenes soutpansbergensis scbc.jpg|*Hadogenes soutpansbergensis*, 'n skerpioen endemies aan die Soutpansberg
Lêer:Opistophthalmus lawrencei soutpansberg.jpg|*Opistophthalmus lawrencei*, 'n skerpioen endemies aan die Soutpansberg
Lêer:Soutpansberg Dung Beetle (Scarabaeus schulzeae).jpg|Soutpansberg kewer, *Scarabaeus schulzeae*

## Eksterne skakels 
*  Die Soutpansberg 
*  Soutpansberg
Secunda

**Secunda** is 'n dorp in Mpumalanga (Suid-Afrika). Die dorp en omliggende woonbuurte het 'n bevolking van meer as 40&nbsp;000.

## Agtergrond 
Tydens die oliekrisis van 1973 het die prys van olie oornag vervierdubbel. Die Suid-Afrikaanse regering het besluit om nog 'n olie-uit-steenkoolaanleg te bou en SASOL II is aangekondig. Bouwerk het in 1976 begin en die eerste olie is op 1 Maart 1980 gelewer. Secunda beteken "tweede". Dis so genoem omrede die tweede aanleg wat olie uit steenkool vervaardig, hier gebou is. Die eerste was Sasolburg.

Die omverwerping van die sjah van Iran se bewind in 1979 het vrese laat ontstaan dat Persiese ruolie onverkrygbaar of onbetaalbaar duur sou word. Dit het die Suid-Afrikaanse regering laat besluit om nog 'n brandstofaanleg by Secunda te bou. Dit is SASOL III genoem en het sy eerste olie op 10 Mei 1982 gelewer. Die totale koste van die twee projekte was R 5,8 miljard.

## Omgewing 
Steenkool vir die aanlegte word verkry van vier myne wat as die Secunda Steenkoolmyne bekend staan. Hulle is Brandspruit, Middelbult, Bosjesspruit en Twistdraai. Syferfontein, 'n oopgroefmyn, lewer ook steenkool aan die aanlegte. Die jaarlikse verbruik is ongeveer 35 miljoen ton. Water vir die aanlegte word uit die Grootdraaidam naby Standerton verkry. Daar is 'n hoë skoorsteen van 301&nbsp;m in die dorp.

## Sien ook 
* Gereformeerde kerk Secunda
* Lys van dorpe in Suid-Afrika

## Verwysings 
* 

## Eksterne skakels
2006 Curriebeker Premierafdeling

Die **2006 ABSA Curriebeker** seisoen was vanaf Junie tot Oktober 2006 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Die beker is deur die Cheetahs en Blou Bulle gedeel nadat die spanne 28 elk in die eindrondte van die veld gedraf het. 

## Puntestand 
### Punteberekening 
*Vier punte vir 'n wen
*Twee punte vir gelykop
*Een bonus punt vir 'n verloor met minder as sewe punte
*Een bonus punt vir die aanteken van vier of meer drieë

### Sleutel 
*P = Punte
*W = Gewen
*D = Gelykop
*L = Verloor
*PF = Punte vir
*PA = Punte teen
*PD = Punte verskil (PF - PA)
*TF = Drieë vir
*TA = Drieë teen
*BP = Bonus punte
*Pts = Totaal Punte

## Eksterne skakels 
*
Curriebeker 2005

Die **2005 ABSA Curriebeker** seisoen was vanaf Junie tot Oktober 2005 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Die beker is deur die Cheetahs gewen deur die Blou Bulle met 29–25 in die finale rondte te verslaan. Hierdeur wen hulle hulle eerste Curriebeker sedert 1976.

## Top spelers 
Die spelers wat die meeste punte verdien het is:

## Eksterne skakels 
*
TuS Celle FC

**TuS Celle FC** is 'n sportklub uit Celle in die deelstaat Neder-Sakse in Duitsland, veral bekend vir sy sokkerafdeling. Benewens sokker het die klub ook afdelings vir onder meer tennis, basketbal, gimnastiek, tafeltennis, handbal, judo, karate, atletiek, fietsry, taekwondo en driekamp. 

## Geskiedenis 
Die klub is op 23 Augustus 1945 gestig as *TuS Celle*, 'n samesmelting van die voor-oorlogse klubs *SpVgg Celle 1921* and *Freie Turnschaft Celle*. *Freie Turnschaft Celle* was reeds in 1899 gestig, maar is in 1933 deur die Nazi’s ontbind, terwyl *SpVgg Celle 1921* deur die Geallieerdes ontbind is na die Tweede Wêreldoorlog. Tydens die oorlogsjare was daar ook 'n militêre klub in Celle, *Wehrmacht SV Celle*, wat twee seisoene op die hoogste vlak in die Gauliga deurgebring het.

In 1992 het die sokkerafdeling onafhanklik geraak as * TuS Celle FC * en in 1996 is die naam verander na *FC Celle*. 'n Jaar later is die huidige benaming weer aangeneem.

Die klub het in 1968 na die Regionalliga Noord gepromoveer, destyds die tweede hoogste vlak van die Duitse sokkerstruktuur. 

## Onlangse ligaposisionering 
## Verwysings 
* Grüne, Hardy (2001). Vereinslexikon. Kassel: AGON Sportverlag 

## Eksterne skakels 
* The Abseits Guide to German Soccer
* Amptelike klubwerf
Magaliesberg

duimnael|250px|Topografie van die Magaliesberg en Pilanesberg
duimnael|250px|Hamerkopkloof in die Magaliesberg
duimnael|250px|Tonquanikloof in die Magaliesberg
duimnael|250px|Hamerkopkloof

Die **Magaliesberg** is 'n bergreeks wat van Pretoria in die noorde van Gauteng tot suid van Pilanesberg, in die Noordwesprovinsie, strek. Die bergreeks is ongeveer 120 km lank. Die hoogste punt van die bergreeks is by Nooitgedacht, 1&nbsp;852 meter bo seespieël, maar slegs 300 m bo die omliggende vlakte. Die Hartbeespoortdam, Buffelspoortdam en Olifantsnekdam is in die Magaliesberg geleë. Byna die hele berg is tot 'n natuurreservaat verklaar. 

## Naam 
Die Magaliesberge was in die verlede bekend as die *Macalisberg* of as die *Kashanberge*. Die berge is glo vernoem na die Tswana-hoofman Magali (Mohale), wat 'n stam in die noorde van die berge regeer het.

## Flora 
Daar is meer as 130 spesies van bome in die Magaliesberg.
Die Olyfgroen vingertjie (*Frithia pulchra*) is 'n dwergplantjie uit die vygiefamilie wat endemies aan die gebied is. Die vuurpylaalwyn *Aloe peglerae* groei net in die Magaliesberg en aangrensende berge.

Aan die suidelike hange van die bergreeks is die klimaat droeër en die meeste van die plantegroei in valleie aan die voet van die kranse gekonsentreer. Aan die noordelike hange kom wilgebome voor en laer teen die hange kan maroelabome gevind word.

## Fauna 
Die Magaliesberge was eens die tuiste van olifante, renosters, buffels, kameelperde, groot katte en verskeie spesies van bokke. Hoewel baie van die groot dierespesies oor die jare uit die gebied verdwyn het is sommige privaat wildskampe besig om 'n paar spesies in die streek te hervestig. Van besondere betekenis is die hervestiging van die swartwitpens wildsbok. Dit was in die Magaliesberge teenwoordig waar William Cornwallis Harris dié spesies ontdek het in 1836.

## Klimaat 
Die bergreeks vorm 'n natuurlike versperring tussen die laagliggende Bosveld in die noorde en die koeler Hoëveld in die suide. Die reeks ontvang reënval in die somer in die vorm van donderbuie met 'n gemiddelde reënval van 650&nbsp;mm per jaar. In die winter kom ryp dikwels voor in die valleie aan die suidekant van die berg, maar amper nooit op die noordelike hange nie.

Die Magaliesberge het 'n gemiddelde temperatuur van 22°C, en 'n tipiese humiditeit van 67%. Wind kom meestal van die noorde af.

## Sien ook 
* Breedsnekpas
* Lys van Bergpieke in Suid-Afrika

## Verwysings 
## Eksterne skakels 
* Mountain Club of South Africa
* Magaliesberg Protection Association 
* Kgaswane Mountain Reserve 
* Johannesburg Hiking Club 
* Magaliesburg Accommodation and Reservations - Tourism Info Office
TSV Havelse

** TSV Havelse ** is 'n sportklub uit Garbsen in die deelstaat Neder-Sakse in Duitsland, veral bekend vir sy sokkerafdeling. Benewens sokker het die klub ook afdelings vir tennis, tafeltennis, gimnastiek en ballet. *Havelse* is 'n stadswyk van Garbsen wat tot 1968 'n onafhanklike dorp was.

Die klub is in 1912 gestig as *FC Pelikan-Havelse*, wat die naam gekry het van die handelsmerk van die sokkerbal wat die 13 stigterslede vir 7,50 Ryksmark gekoop het. In 1923 het die klub ontbind, maar in 1933 het die klub weer voortbestaan as die sokkerafdeling van *Turnverein Havelse*, wat in 1929 gestig is. Die klub het sy naam gedurende die 1940's verander na *TSV Havelse*. Tussen 1947 en 1952 het die klub bekendgestaan as *TSG Havelse-Marienwerder*, waarna die huidige benaming weer aangeneem is.

Die klub se stadion, die * Willhelm Langrehr-stadion *, was tot in 2000 bekend as die *TSV-Kampfbahn an der Hannoverschen Straße*. Dit is in 1933 opgerig op 'n veld wat die klub by 'n boer, ene Moorhoff, gehuur het teen 100 mark. 'n Ou Treinwa het tot in die 1950's as kleedkamers gedien.

Die klub se grootste prestasie was om een seisoen (1990/91) in die 2. Bundesliga deur te bring.

## Onlangse ligaposisionering 
## Eksterne skakels 
* The Abseits Guide to German Soccer
* Amptelike klubwerf
Jacksonville

**Jacksonville** is die grootste stad van die deelstaat van Florida. Ten opsigte van sy landoppervlak is dit ook die grootse stad van die Verenigde State van Amerika. Dit het 'n bevolking van sowat 794 555, en dit is geleë aan weerskante van die St. John's-rivier.

Jacksonville is genoem na Generaal Andrew Jackson, wat die sewende president van die Verenigde State was.
Manila

**Manila** (Tagalog: *Maynila*) is sedert 1976 die hoofstad en ná Quezon Stad die tweede grootste stad van die Filippyne. Die stad het 'n bevolking van 1&nbsp;660&nbsp;714 in 2007 gehad en het 'n oppervlakte van 38,55 km².
Pleknaamsveranderinge in Broenei

Hier volg 'n lys van dorpe en stede in Broenei waarvan die name verander is:

*Bandar Broenei (Broeneidorp) → Bandar Seri Begawan (1970)
*Brooketon → Muara
*Padang Berawa → Seria
Pleknaamsveranderinge in Kenia

duimnael|regs|260px|Ligging van Kenia in Afrika.

Hier volg 'n lys van plekke in Kenia waarvan die name verander is:

## Mere 
*Rudolfmeer → Turkanameer

## Stede 
*64 → Eldoret
*Fort Hall → Murang'a
*Melinde → Malindi
*Thompson Falls → Nyahururu
*Port Florence → Kisumu

## Skole 
*Duke of York School → Lenana School (1967)
*Prince of Wales School → Nairobi School (1965)

## Lughawens 
*Nairobi Embakasi Lughawe → Jomo Kenyatta Lughawe (Nairobi)
Natalse Haaie

Die **Natalse Haaie** is 'n rugbyspan gesetel in Durban, KwaZulu-Natal, Suid-Afrika.

Die Haaie het ontstaan uit die Natal Rugbyunie wat in 1890 gestig is. Die span was as die "Piesangboere" bekend tot die middel negentigerjare.

Die Haaie se tuisveld is die Kings Park-stadion. Hulle neem aan die Curriebeker deel en staan as die Sharks bekend wanneer hulle aan Verenigde Rugbykampioenskap deelneem.

## Eksterne skakels 
* Die Haaie se amptelike webwerf
Kavaliers

duimnael|260px|Switserse kavaliers

**Kavaliers** kan na een van die volgende verwys:

* Boland-Kavaliers, Suid-Afrikaanse rugbyspan.
* Kavaliers, rolprent wat in 1966 vrygestel is.
* Ruiters of ridders
Valke (rugbyspan)

Die **Valke** is 'n rugbyspan in Kemptonpark, Suid-Afrika.  Hulle was vroeër bekend as Oos-Transvaal en staan in volksmond ook bekend as die Skarlakenrooies.

Die Valke Rugbyunie is oorspronklik in 1947 gestig as die Oos-Transvaalse Rugbyvoetbalunie.  Na die 1995-wêreldbeker het rugby in Suid-Afrika ’n professionele sport geword.  ’n Besluit is geneem dat daar minder provinsiale unies sou wees en gevolglik het die Oos-Transvaalse Rugbyvoetbalunie met die Vaaldriehoek Rugbyunie saamgesmelt om in 1998 die Valke Rugbyunie te vorm.

Die Valke se tuisveld is die Barnardstadion. Hulle neem aan die Curriebekerkompetisie deel. Die voedingsbron vir hulle spelers is die Oos-Rand en die Vaaldriehoek.

## Springbokspelers 
Die Valkespelers wat ook vir die Springbokke uitgedraf het is in alfabetiese volgorde:

## Verwysings 
## Eksterne skakels 
* Die Valke se tuisblad
* Spanprofiel
2007 Curriebeker Premierafdeling

Die **2007 ABSA Curriebeker** kompetisie is vanaf 22 Junie tot 27 Oktober 2007 gespeel.  Die Curriebeker is ’n jaarlikse rugbykompetisie wat tussen provinsiale spanne in Suid-Afrika uitgespook word.  Dit was die 68ste seisoen sedert die kompetisie vir die eerste keer in 1889 gespeel is

Die Vrystaat Cheetahs was die verdedigende kampioene, saam met die Blou Bulle nadat die twee spanne gelykop gespeel het in die 2006 Curriebeker Premierafdeling se eindstryd.  Hierdie seisoen is deur die Cheetahs gewen toe hulle die Goue Leeus 20&ndash;18 in die eindstryd verslaan het in Vodacompark in Bloemfontein.

## Tabel 
### Tabel notas 
*Pos = Tabel Posisie
*S   = Speel
*W   = Wen (4 punte)
*G   = Gelykop (2 punte)
*V   = Verloor (0 punte)
*PV  = Punte vir (Totale punte aangeteken)
*PT  = Against (Totale punte afgestaan)
*+/&minus; = Punteverskil (Die totaal van PV minus PT punte)
*BP  = Bonuspunt
**Spanne kan tot twee bonuspunte in ’n rondomtaliewedstryd verdien.  Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.  ’n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan ’n maksimum van 2 bonuspunte verkry.
*Pte = Alle punte wat bymekaar gemaak is

## Wedstryddatums 
### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Week 9 
### Week 10 
### Week 11 
### Week 12 
### Week 13 
### Week 14 
### Week 15 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
Bron: www.sarugby.net

### Voorste puntemakers 
Bron: www.sarugby.net

## Verwysings 
## Eksterne skakel 
*
Pleknaamsveranderinge in Niger

duimnael|regs|260px|Ligging van Niger in Afrika.

Hier volg 'n lys van dorpe en stede in Niger waarvan die name verander is:
* Château Fortifié → Aney